બે દિવસ અગાઉ દિલ્હીમાં યોજાયેલ રેલીમાં મેવાણીએ ગુજરાત સરકાર પર આક્ષેપ લગાવ્યો હતો કે મારા ધારાસભ્ય બનાવને કારણે ગભરાયેલી ભાજપ સરકારે ભ્રષ્ટાચારની ફાઈલો સળગાવી દીધી છે. ગુજરાતમાં જે રીતે હાર્દિક, અલ્પેશ અને જીગ્નેશે ૧૫૦ બેઠકોનો ઘમંડ તોડી દીધો જેના કારણે અમને ટાર્ગેટ કરવામાં આવી રહ્યાં છે. અમે કોઈ જાતિ કે ધર્મના વિરુદ્ધમાં નથી અમે દેશના સંવિધાનમાં માનીએ છીએ. અમને લોકતંત્ર પર ભરોસો છે અને અમે સંવિધાનની જ વાત કરીશું. વધુમાં તેઓએ જણાવ્યું હતું કે ૨૨ વર્ષથી ગુજરાતમાં તોડવાની રાજનીતિ થઇ રહી હતી, અમે સિલાઈ મશીન વાળા છીએ જોડવા આવ્યાં છીએ.